Pakatan Molotov–Ribbentrop

Pakatan Molotov–Ribbentrop, juga dikenali sebagai Pakatan Nazi–Soviet,Charles Peters (2005), Five Days in Philadelphia: The Amazing "We Want Willkie!" Convention of 1940 and How It Freed FDR to Save the Western World, New York: PublicAffairs, Ch. 12, "The Deal and the Muster", p. 164, . Perjanjian Tidak Menceroboh Jerman–SovietHistory.com (2016), German-Soviet Nonaggression Pact. World War II series. atau Perjanjian Tidak Menyerang Jerman Nazi-Soviet (secara rasmi: Perjanjian tidak menyerang antara Jerman dan Kesatuan Republik Sosialis Soviet), adalah perjanjian berkecuali antara Jerman Nazi dan Soviet Union yang ditandatangani di Moscow pada 23 Ogos 1939 oleh menteri luar negeri Joachim von Ribbentrop dan Vyacheslav Molotov. Pakatan ini telah diikuti oleh Perjanjian Komersial Jerman-Soviet pada Februari 1940.

Perjanjian ini menggambarkan lingkungan kepentingan antara dua kuasa, disahkan oleh protokol tambahan Perjanjian Sempadan Jerman–Soviet yang dipinda selepas pencerobohan bersama Poland. Ia berkuat kuasa selama hampir 2 tahun, sehinggalah kerajaan Jerman Adolf Hitler menamatkan perjanjian ini dengan melancarkan serangan ke atas kedudukan Soviet di Poland Timur semasa Operasi Barbarossa pada 22 Jun 1941.

Klausa-klausa Pakatan Nazi-Soviet menyediakan jaminan bertulis tidak berperang oleh setiap pihak terhadap yang lain, dan komitmen menyatakan bahawa tiada kerajaan akan bersekutu dengan, atau bantu, musuh pihak lain. Di samping ketetapan tidak menceroboh, perjanjian ini memasukkan satu protokol rahsia yang membahagi wilayah-wilayah Poland, Lithuania, Latvia, Estonia, Finland, dan Romania, ke dalam "lingkungan pengaruh" Jerman dan Soviet, meramalkan "penyusunan semula wilayah dan politik" negara-negara ini. Kemudian, Jerman menceroboh Poland pada 1 September 1939. Pemimpin Soviet Union Joseph Stalin mengarahkan pencerobohan Soviet ke atas Poland pada 17 September, sehari selepas satu gencatan senjata Soviet-Jepun di Khalkhin Gol berkuatkuasa. Pada November, sebahagian wilayah Karelia dan Salla di Finland telah diilhak oleh Soviet Union selepas Perang Musim Sejuk. Ini diikuti oleh pengilhakan Soviet ke atas Estonia, Latvia, Lithuania, dan sebahagian Romania (Bessarabia, Utara Bukovina, dan Wilayah Hertza). Kebimbangan yang dihebahkan tentang etnik Ukraine dan Belarusia telah dicanangkan sebagai alasan untuk Soviet menceroboh Poland. Pencerobohan Stalin ke atas Bukovina pada 1940 telah melanggar perjanjian ini, kerana ia melampaui lingkungan pengaruh Soviet yang dipersetujui bersama pihak Paksi.Brackman, Roman The Secret File of Joseph Stalin: A Hidden Life (2001) p. 341

Wilayah-wilayah Poland yang diilhak oleh Soviet Union selepas pencerobohan Nazi-Soviet ke atas Poland tahun 1939 kekal di dalam KRSS pada pengakhiran Perang Dunia II. Sempadan baru telah di dirikan di sepanjang Garis Curzon. Hanya wilayah di sekitar Białystok dan sebahagian kecil Galicia disebelah timur Sungai San yang berhampiran Przemyśl telah dikembalikan kepada negara Poland daripada garis sempadan tersebut. Dari semua wilayah lain yang diilhak oleh KRSS pada 1939–40, wilayah yang terpisah dari Finland (Karelia, Petsamo), Estonia (kawasan Ingria dan Negeri Petseri) dan Latvia (Abrene) kekal sebahagian daripada Persekutuan Rusia, negara pengganti kepada KRSS sejurus Pembubaran Kesatuan Soviet pada 1991. Utara Bukovina, Selatan Bessarabia dan Hertza kekal sebahagian daripada Ukraine.

Kewujudan protokol rahsia dinafikan oleh kerajaan Soviet sehingga tahun 1989, apabila ia akhirnya diakui dan dikecam. Beberapa waktu kemudian nasionalis dan revisionis baru Rusia termasuk negationis amatur Rusia Alexander Dyukov dan Nataliya Narotchnitskaya, buku mereka yang membawa mukadimah persetujuan dari menteri luar Rusia Sergei Lavrov, menggambarkan perjanjian tersebut sebagai langkah yang diperlukan kerana kegagalan British dan Perancis untuk memasuki pakatan anti-fasis. Vladimir Putin juga mempertahankan perjanjian tersebut.Timothy Snyder, NYreview of books,putin nostalgia hitler stalin

Lihat juga
Pakatan Molotov–Ribbentrop
 Garis masa Molotov–Ribbentrop
 Perundingan Pakatan Molotov–Ribbentrop
 Walter Krivitsky, pembelot Soviet yang membocorkan rancangan perjanjian tidak menceroboh sebelum Perang Dunia II
 Baltic way, tanda protes ulang tahun ke-50 Pakatan Molotov–RibbentropRelated
 Pemindahan penduduk Nazi–Soviet
 Perarakan tentera Jerman–Soviet di Brest-Litovsk
 Ucapan Stalin 19 Ogos 1939
 Perjanjian Sikorski–Mayski
 Perjanjian Sykes–Picot
 Perjanjian Munich
 Perbincangan Paksi Jerman-Soviet

Nota

Petikan

Rujukan








 .
 .
 .







 .

  976 pp.








 .




  First published as 











Pautan luar

 Text of the pact
 Nazi–Soviet Relations 1939–1941
 tv8 canlı izle
 Leonas Cerskus. The Story of Lithuanian soldier
 Modern History Sourcebook, a collection of public domain and copy-permitted texts in modern European and World history has scanned photocopies of original documents
 The Meaning of the Soviet–German Non-Aggression Pact Molotov speech to the Supreme Soviet on August 31, 1939
 Italy and the Nazi–Soviet Pact of August 23, 1939
 International Conference and booklet on the Molotov–Ribbentrop Pact

Category:1939
Category:Sejarah Jerman
Category:Kesatuan Soviet
Category:Perang Dunia Kedua
Category:Hubungan luar negeri Kesatuan Soviet
Category:Hubungan luar negeri Jerman
Category:Komunisme
Category:Nazi
Category:Politik Perang Dunia II
Kategori:Kuasa Paksi